Nafarroako Parlamentuko Mahaiak, 2021eko maiatzaren 31n egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Cristina Ibarrola Guillén andreak aurkeztutako gaurkotasun handiko galdera, AstraZenecaren bigarren dosia jasotzeko baimen informatua sinatu behar izateari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Hurrengo Osoko Bilkuran izapidetzea.

Iruñean, 2021eko maiatzaren 31n

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma talde parlamentarioari atxikia dagoen Cristina Ibarrola Guillén andreak, Legebiltzarreko Erregelamenduan ezarritakoaren babesean, gaurkotasun handiko honako galdera hau aurkezten du, Nafarroako Gobernuko lehendakariak Osoko Bilkuran ahoz erantzun dezan:

Nola baloratzen duzu AstraZenecaren lehendabiziko dosia jaso duten 60 urtetik beherako pertsonek baimen informatua sinatu behar izatea baldin eta txerto horren beraren bigarren dosia jaso nahi badute?

Iruñean, 2021eko maiatzaren 31n

Foru parlamentaria: Cristina Ibarrola Guillén